বছর দেড়েক আগে তৃণমূল কংগ্রেস ৬ বছরের জন্য বহিষ্কার করেছিল দক্ষিণ ২৪ পরগনার ভাঙরের নেতা আরবুল ইসলামকে। কিন্তু বিধানসভা ভোটের আগে সেই শাস্তি প্রত্যাহার করে নিল দল। মঙ্গলবার কলকাতার মেয়র তথা তৃণমূলের দক্ষিণ ২৪ পরগনার জেলা সভাপতি শোভন চট্টোপাধ্যায় সেই ঘোষণা করলেন আরাবুলকে পাশে নিয়ে।
ভাঙড়ের ২ নম্বর ব্লকের সভাপতি হলেও রাজারহাট, নিউটাউনের মতো এলাকায় তাঁর নিয়ন্ত্রণ ছিল। ২০১৪-য় ভাঙড়ে দলে গোষ্ঠীদ্বন্দ্বের জেরে দুই কর্মী খুন হয়। খুনের মূল অভিযুক্ত আরাবুল হলেও তাঁকে পুলিশ গ্রেফতার করছে না বলে আদালতে অভিযোগ দায়ের করেন মৃতের পরিবার। এর পর একপ্রকার চাপের মুখে পড়েই ভাঙরের আরাবুলের ডানা ছাঁটতে বাধ্য হয় শাসকদল। ২০১৪-র ২৮ অক্টোবর ভাঙড়ের এই প্রাক্তন বিধায়ককে ছ’বছরের জন্য বহিষ্কার করে তৃণমূল। কিন্তু ভাঙড়-২ পঞ্চায়েত সমিতির সভাপতির পদ থেকে তাঁকে সরানো হয়নি। এলাকায় তাঁর দাপটও কমেনি। এবার সেই বহিষ্কারের সাজাও উঠে গেল ভোটের আগেভাগেই।
আরও পড়ুন 
‘ফাইনাল’ এখনও বাকি। গরম-নরমে হুঁশিয়ারি ত্বহার